LHBANK ชูกำไร Q2/58 โต 37% หลังรายได้จากดอกเบี้ยสุทธิ-ค่าธรรมเนียมพุ่ง
LHBANK ประกาศกำไร Q2/58 โต 37% มาที่ 420.11 ลบ. จาก 306.46 ลบ. เมื่อปีก่อน หลังรายได้ดอกเบี้ยสุทธิ-รายได้ค่าธรรมเนียมและบริการสุทธิเพิ่มขึ้น ขณะที่ช่วง 6 เดือนแรกมีกำไร 748.32 ลบ. เพิ่มขึ้น 40% จาก 532.70 ลบ. เมื่อปีก่อน
20 ก.ค. 2558

บริษัท แอล เอช ไฟแนนซ์เชียล กรุ๊ป จำกัด (มหาชน) หรือ LHBANK รายงานผลการดำเนินงานไตรมาส 2/58 สิ้นสุดวันที่ 31 มิ.ย. 58 (รวมบริษัทย่อย) มีกำไรสุทธิ 420.11 ล้านบาท หรือมีกำไรสุทธิ 0.0308 บาทต่อหุ้น เพิ่มขึ้น 37% จากช่วงเดียวกันของปีก่อนที่มีกำไรสุทธิ 306.46 ล้านบาท หรือมีกำไรสุทธิ 0.0229 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 748.32 ล้านบาท หรือ 0.0549 บาทต่อหุ้น เพิ่มขึ้น 40% จากช่วงเดียวกันของปีก่อนที่มีกำไรสุทธิ 532.70 ล้านบาท หรือ 0.04 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากรายได้ดอกเบี้ยสุทธิที่เพิ่มขึ้น 32.3% ตามการขยายตัวของเงินให้สินเชื่อ และรายได้ค่าธรรมเนียมและบริการสุทธิเพิ่มขึ้น 60.4%